Druga bitka na Marni
Druga bitka na Marni je bio posljednji veliki njemački napad tokom Proljetne ofenzive u Prvom svjetskom ratu. Bitka se vodila od 15. srpnja do 6. kolovoza 1918. godine pokraj rijeke Marne, gdje se četiri godine ranije također vodila važna bitka. 

Vrhovni zapovjednik njemačkih snaga, Erich Ludendorff, potaknut uspjehom svojih četiriju velikih ofenziva u Francuskoj od ožujka do lipnja 1918., pokrenuo je novu ofenzivu želeći udaljiti francuske jedinice s bojišnice u Flandrija, prema kojoj je usmjeravao svoju posljednju i odlučujuću ofenzivu. Ludendorffov plan bio je osvojiti Reims i razdvojiti francuske jedinice. No, francuski zapovjednik, Ferdinand Foch, predvidio je ovakav tijek događaja tako da su se Nijemci neočekivano suočili sa snažnim otporom i kontranapadima. Iako su njemačke jedinice na nekoliko mjesta uspjele prijeći rijeku Marne, nisu uspjeli prodrijeti duboko u francuski teritorij. Francuska je uživala pomoć britanskih, američkih i talijanskih trupa. 

Na jugozapadu, Nijemci su prodrli tek 10km prije nego su se povukli pod snažnom savezničkom paljbom. Dana 18. srpnja, Ludendorff je opozvao svoje trupe, dok je Antanta istovremeno pokrenula masovni kontranapad. Saveznici su napali njemačke položaje velikom silinom, pritom ih uhvativši potpuno nespremne. Tri dana kasnije, savezničke trupe prelaze Marne, a Nijemci se povlače do linije Aisne-Vesle. Potpuno iscrpivši njemačku vojsku, ova bitka se pokazala ključnom što se promjene balansa moći na Zapadnom frontu tiče. Bitka je službeno zaključena 6. kolovoza 1918. godine.

Marne 02
Marne 02
Francuska u Prvom svjetskom ratu
Ujedinjeno Kraljevstvo
Sjedinjene Države u Prvom svjetskom ratu
Italija u Prvom svjetskom ratu
Njemačka u Prvom svjetskom ratu